CELEX: 62007FO0059
Language: fi
Date: 2008-06-30
Title: Virkamiestuomioistuimen ensimmäisen jaoston puheenjohtajan määräys 30 päivänä kesäkuuta 2008. # Pierre-Alexis Feral vastaan Euroopan unionin alueiden komitea. # Asian poistaminen rekisteristä. # Asia F-59/07.

VIRKAMIESTUOMIOISTUIMEN ENSIMMÄISEN JAOSTON PUHEENJOHTAJAN MÄÄRÄYS
      30 päivänä kesäkuuta 2008
      Asia F-59/07
      Pierre-Alexis Feral
      vastaan
      Euroopan unionin alueiden komitea 
      Virkamiestuomioistuimen aloitteesta tehty sovinto – Asian poistaminen rekisteristä
      Aihe: EY 236 ja EA 152 artiklan nojalla nostettu kanne, jossa Feral vaatii virkamiestuomioistuinta kumoamaan alueiden komitean hallintojohtajan
         26.7.2006 tekemän päätöksen periä takaisin summat, jotka hänelle on maksettu soveltaen korjauskerrointa vuoden 2003 maaliskuun
         ja vuoden 2005 toukokuun välisenä aikana Ranskaan siirrettyjen tulojen osaan, ja tämän saman johtajan 4.12.2006 tekemän päätöksen
         vahvistaa täksi summaksi 3 600,16 euroa sekä velvoittamaan alueiden komitea palauttamaan hänelle tämä summa viivästyskorkoineen,
         maksamaan hänelle viivästyskorkoineen summa, joka hänelle olisi pitänyt maksaa hänen tulojensa sen osan korjauskertoimen perusteella,
         joka olisi pitänyt siirtää Ranskaan vuoden 2005 kesäkuusta lähtien, ja aloittamaan uudelleen hänen tulojensa osan siirron
         Ranskaan korjauskerrointa soveltaen.
      
      Ratkaisu: Asia F‑59/07, Feral vastaan alueiden komitea, poistetaan virkamiestuomioistuimen rekisteristä. Alueiden komitea maksaa kantajalle
         3 750 euroa, joilla katetaan puolet kantajalle aiheutuneista oikeudenkäyntikuluista. Kantaja vastaa lopuista omista oikeudenkäyntikuluistaan.
         Alueiden komitea vastaa omista oikeudenkäyntikuluistaan.
      
      Tiivistelmä
      Virkamiehet – Kanne  – Virkamiestuomioistuimessa tehty sovinto – Asian poistaminen rekisteristä
      (Virkamiestuomioistuimen työjärjestyksen 69 ja 74 artikla)